Diari Oficial de la Generalitat Valenciana


Sumari del DOGV 5147, del 01-12-2005 (2005/13781)

ORDE de 23 de novembre de 2005, de la Conselleria de Justícia, Interior i Administracions Públiques, per la qual es crea el fitxer automatitzat amb dades de caràcter personal per al control horari del personal al servici de l'administració de Justícia.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/11/23/(1)/dof/vci/html**

### Dades del document

Número de DOGV
:   5147

Data del DOGV
:   01-12-2005

Secció del DOGV
:   I. DISPOSICIONS GENERALS

Número del document
:   2005/13278


Data del document
:   23-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * administració regional
    * dades personals
    * base de dades
    * legislació

ORDE de 23 de novembre de 2005, de la Conselleria de Justícia, Interior i Administracions Públiques, per la qual es crea el fitxer automatitzat amb dades de caràcter personal per al control horari del personal al servici de l'administració de Justícia. [2005/X13237]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que serà d'aplicació a les dades de caràcter personal enregistrades en suport físic que les faça susceptibles de tractament i a tota modalitat d'ús posterior d'estes dades pels sectors públic i privat.
  
Igualment, l'esmentada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se mitjançant de disposició general publicada en el Boletín Oficial del Estado o en el diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Igualment, per al desplegament de la seua activitat, la Direcció General de Justícia de la Conselleria de Justícia, Interior i Administracions Públiques, precisa la creació del fitxer automatitzat que es relaciona en l'annex I.
  
Per tot el susdit, segons que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present orde té com a objecte la creació del fitxer informatitzat que s'indica en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables del corresponent fitxer adoptaran les mesures tècniques i organitzatives que calguen per a assegurar la confidencialitat, seguretat i integritat de les dades i, també, les mesures conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades pel fitxer informatitzat mencionat poden exercitar el seu dret d'accés, rectificació, cancel·lació i oposició de dades, quan siga procedent, davant de l'òrgan que es concreta en la present orde.
  
Disposició única
  
Entrada en vigor
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 23 de novembre de 2005
  
El conseller de Justícia, Interior i Administracions Públiques,
  
MIGUEL PERALTA VIÑES
  
ANNEX
  
CENTRE DIRECTIU
  
Direcció General de Justícia, Conselleria de Justícia, Interior i Administracions Públiques.
  
Denominació del fitxer: control horari del personal al servici de l'administració de Justícia.
  
a. Finalitat del fitxer i usos previstos.
  
Control de presència i d'absentisme laboral del personal al servici de l'administració de Justícia a la Comunitat Valenciana.
  
b. Persones o col·lectius sobre els quals es pretén obtindre dades de caràcter personal o que estiguen obligats a subministrar-los.
  
Personal al servici de l'administració de Justícia les competències sobre els quals en matèria de personal han sigut transferides a la Generalitat Valenciana, i el personal de l'administració del Consell de la Generalitat Valenciana, adscrit a la Direcció General de Justícia, que presten els seus servicis en els edificis que alberguen els òrgans i/o els servicis judicials.
  
c. Procediment d'arreplegada de dades.
  
Seran sol·licitades directament a les persones afectades.
  
d. Estructura bàsica del fitxer i descripció dels tipus de dades incloses:
  
Dades identificatives: DNI, nom, cognom 1r, cognom 2n, data de naixement, número de registre de personal, patró de l'empremta digital de la mà dreta i de la mà esquerra.
  
Dades personals: telèfon, centre de treball, departament o òrgan judicial, secció, categoria professional, data d'ingrés, data de baixa i gènere.
  
e. Cessions de dades de caràcter personal i, si escau, les transferències de dades que es prevegen a països tercers.
  
No es preveuen cessions de dades.
  
f. Òrgan de l'administració responsable del fitxer.
  
Direcció General de Justícia. Conselleria de Justícia, Interior i Administracions Públiques, Generalitat Valenciana. Adreça: C/ Historiador Chabàs, 2, 46908 València. Telèfon: 68 674 34 40. CIF: X-1812478-T.
  
g. Servicis o unitats davant els quals poden exercir-se els drets d'accés, rectificació, cancel·lació i oposició.
  
Servici de Recursos Humans, adscrit a la Direcció General de Justícia, Conselleria de Justícia, Interior i Administracions Públiques.


Còpia Permalink ELI